CELEX: 21999D1104(02)
Language: el
Date: 1999-09-30 00:00:00
Title: Απόφαση αριθ. 4/1999 του Συμβουλίου Σύνδεσης ΕΚ-Σλοβενίας, της 30ής Σεπτεμβρίου 1999, για καθορισμό των όρων και προϋποθέσεων για τη συμμετοχή της Σλοβενίας στο κοινοτικό πρόγραμμα στον τομέα των μικρομεσαίων επιχειρήσεων

Avis juridique important

|

21999D1104(02)

Απόφαση αριθ. 4/1999 του Συμβουλίου Σύνδεσης ΕΚ-Σλοβενίας, της 30ής Σεπτεμβρίου 1999, για καθορισμό των όρων και προϋποθέσεων για τη συμμετοχή της Σλοβενίας στο κοινοτικό πρόγραμμα στον τομέα των μικρομεσαίων επιχειρήσεων  

Επίσημη Εφημερίδα αριθ. L 281 της 04/11/1999 σ. 0079 - 0081

ΑΠΟΦΑΣΗ αριθ. 4/1999 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΚ-ΣΛΟΒΕΝΙΑΣτης 30ής Σεπτεμβρίου 1999για καθορισμό των όρων και προϋποθέσεων για τη συμμετοχή της Σλοβενίας στο κοινοτικό πρόγραμμα στον τομέα των μικρομεσαίων επιχειρήσεων(1999/709/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την ευρωπαϊκή συμφωνία για τη σύνδεση μεταξύ των Ευρωπαϊκών Κοινοτήτων και των κρατών μελών τους, που ενεργούν στα πλαίσιο της Ευρωπαϊκής Ένωσης, αφενός, και της Δημοκρατίας της Σλοβενίας, αφετέρου(1), και ιδίως το άρθρο 106,Εκτιμώντας τα ακόλουθα:(1) σύμφωνα με το άρθρο 106 της ευρωπαϊκής συμφωνίας, η Σλοβενία μπορεί να συμμετέχει σε προγράμματα πλαίσια, σε ειδικά προγράμματα, σε σχέδια και άλλες δράσεις της Κοινότητας ιδίως στον τομέα των μικρομεσαίων επιχειρήσεων·(2) σύμφωνα με το εν λόγω άρθρο οι όροι και οι προϋποθέσεις για τη συμμετοχή της Σλοβενίας στις δραστηριότητες αυτές, αποφασίζονται από το Συμβούλιο Σύνδεσης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η Σλοβενία συμμετέχει στο τρίτο πολυετές πρόγραμμα για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997 έως 2000) σύμφωνα με τους όρους και τις προϋποθέσεις που καθορίζονται στα παραρτήματα Ι και ΙΙ, τα οποία αποτελούν αναπόσπαστο μέρος της παρούσας απόφασης.Άρθρο 2Η παρούσα απόφαση εφαρμόζεται για τη διάρκεια του προγράμματος.Άρθρο 3Η παρούσα απόφαση αρχίζει να ισχύει την πρώτη ημέρα του μήνα που ακολουθεί το μήνα της υιοθέτησής της.Βρυξέλλες, 30 Σεπτεμβρίου 1999.Για το Συμβούλιο ΣύνδεσηςΟ ΠρόεδροςT. HALONEN(1) ΕΕ L 51 της 26.2.1999, σ. 3.ΠΑΡΑΡΤΗΜΑ ΙΟΡΟΙ ΚΑΙ ΠΡΟΫΠΟΘΕΣΕΙΣ ΓΙΑ ΤΗ ΣΥΜΜΕΤΟΧΗ ΤΗΣ ΣΛΟΒΕΝΙΑΣ ΣΤΟ ΤΡΙΤΟ ΠΟΛΥΕΤΕΣ ΠΡΟΓΡΑΜΜΑ ΓΙΑ ΤΙΣ ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ (ΜΜΕ) ΣΤΗΝ ΕΥΡΩΠΑΪΚΗ ΕΝΩΣΗ (1997 ΕΩΣ 2000)1. Η Σλοβενία συμμετέχει στις δραστηριότητες του τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997 έως 2000) (που στο εξής καλείται "το πρόγραμμα") σύμφωνα με, εκτός αντιθέτων διατάξεων στην παρούσα απόφαση, τους στόχους, τα κριτήρια, τις διαδικασίες και τις προθεσμίες που καθορίζονται στην απόφαση 97/15/ΕΚ του Συμβουλίου, της 9ης Δεκεμβρίου 1996, περί θεσπίσεως τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997 έως 2000)(1), και ειδικότερα το άρθρο 7 παράγραφος 1.2. Οι όροι και οι προϋποθέσεις για την υποβολή, την αξιολόγηση και την επιλογή των αιτήσεων σε σχέση με τους επιλέξιμους οργανισμούς, τις οργανώσεις και άτομα στη Σλοβενία θα είναι οι ίδιοι με εκείνους που εφαρμόζονται σε επιλέξιμους οργανισμούς, οργανώσεις και άτομα της Κοινότητας.3. Όταν είναι κατάλληλο, για να εξασφαλιστεί η κοινοτική διάσταση του προγράμματος, τα διεθνικά σχέδια και οι δράσεις που προτείνει η Σλοβενία πρέπει να περιλαμβάνουν ένα ελάχιστο αριθμό εταίρων από τα κράτη μέλη της Κοινότητας. Αυτός ο ελάχιστος αριθμός αποφασίζεται στο πλαίσιο της εφαρμογής του προγράμματος, λαμβάνοντας υπόψη τη φύση των διαφόρων δραστηριοτήτων, τον αριθμό των εταίρων ενός δεδομένου σχεδίου και τον αριθμό των χωρών που συμμετέχουν στο πρόγραμμα.4. Η Σλοβενία καταβάλλει κάθε έτος μια συνεισφορά στο γενικό προϋπολογισμό της Ευρωπαϊκής Κοινότητας για να καλύπτει το κόστος που απορρέει από τη συμμετοχή της στο πρόγραμμα (βλέπε παράρτημα ΙΙ). Η επιτροπή σύνδεσης μπορεί να προσαρμόζει αυτή τη συνεισφορά όταν είναι αναγκαίο.5. Τα κράτη μέλη της Κοινότητας και η Σλοβενία καταβάλλουν κάθε δυνατή προσπάθεια, στο πλαίσιο των ισχυουσών διατάξεων, για να διευκολούνουν την ελεύθερη κυκλοφορία και διανομή όλων των επιλέξιμων ατόμων για το πρόγραμμα που μετακινούνται μεταξύ της Σλοβενίας και των κρατών μελών της Κοινότητας λόγω της συμμετοχής τους στις δραστηριότητες που καλύπτονται από την παρούσα απόφαση.6. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων σε σχέση με την αξιολόγηση του προγράμματος, σύμφωνα με την απόφαση αριθ. 97/15/ΕΚ (άρθρο 6), η συμμετοχή της Σλοβενίας στο πρόγραμμα αξιολογείται συνεχώς με σύμπραξη της Σλοβενίας και της Επιτροπής. Η Σλοβενία υποβάλει τις αναγκαίες εκθέσεις στην Επιτροπή και λαμβάνει μέρος στα άλλα ειδικά μέτρα που λαμβάνει η Κοινότητα για τον σκοπό αυτό.7. Με την επιφύλαξη των διαδικασιών που αναφέρονται στο άρθρο 4 της απόφασης αριθ. 97/15/ΕΚ, η Σλοβενία καλείται να λαμβάνει μέρος στις συνεδριάσεις συντονισμού σχετικά με οποιοδήποτε ζήτημα αφορά την εφαρμογή της παρούσας απόφασης· οι συνεδριάσεις αυτές πραγματοποιούνται πριν από τις τακτικές συνεδριάσεις της επιτροπής του προγράμματος. Η Επιτροπή ενημερώνει τη Σλοβενία σχετικά με τα αποτελέσματα αυτών των τακτικών συνεδριάσεων.8. Η γλώσσα που χρησιμοποιείται όσον αφορά τις διαδικασίες σχετικά με τις αιτήσεις, τις συμβάσεις, τις εκθέσεις που πρέπει να υποβάλλονται και τα άλλα διοικητικά θέματα των προγραμμάτων, θα είναι μία από τις επίσημες γλώσσες της Κοινότητας.(1) ΕΕ L 6 της 10.1.1997, σ. 25.ΠΑΡΑΡΤΗΜΑ ΙΙΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΣΛΟΒΕΝΙΑΣ ΓΙΑ ΤΟ ΤΡΙΤΟ ΠΟΛΥΕΤΕΣ ΠΡΟΓΡΑΜΜΑ ΓΙΑ ΤΙΣ ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ (ΜΜΕ) ΣΤΗΝ ΕΥΡΩΠΑΪΚΗ ΕΝΩΣΗ (1997 ΕΩΣ 2000)1. Η χρηματοδοτική συνεισφορά της Σλοβενίας καλύπτει:- τις χρηματοδοτικές ενισχύσεις που χορηγούνται στο πλαίσιο του προγράμματος για τη συμμετοχή φορέων της Σλοβενίας στις δραστηριότητες που καθορίζονται στο παράρτημα Ι σημείο 1,- το συμπληρωματικό διοικητικό κόστος για τη διαχείριση του προγράμματος από την Επιτροπή των Ευρωπαϊκών Κοινοτήτων το οποίο απορρέει από τη συμμετοχή της Σλοβενίας.2. Για κάθε δημοσιονομικό έτος, το συνολικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν οι δικαιούχοι της Σλοβενίας από το πρόγραμμα δεν υπερβαίνει τη συνεισφορά που καταβάλει η Σλοβενία, μετά την αφαίρεση του συμπληρωματικού διοικητικού κόστους.Αν η συνεισφορά που καταβάλει η Σλοβενία στο γενικό προϋπολογισμό των Ευρωπαϊκών Κοινοτήτων, μετά την αφαίρεση του συμπληρωματικού διοικητικού κόστους, είναι υψηλότερη από το συνολικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν οι δικαιούχοι της Σλοβενίας από το πρόγραμμα, η Επιτροπή μεταφέρει το υπόλοιπο στο επόμενο δημοσιονομικό έτος· στην περίπτωση αυτή αφαιρείται από τη συνεισφορά του επόμενου έτους. Αν εξακολουθήσει να υπάρχει υπόλοιπο στο τέλος του προγράμματος, το αντίστοιχο ποσό επιστρέφεται στη Σλοβενία.3. Η ετήσια συνεισφορά της Σλοβενίας είναι 506324 ευρώ από το έτος 1999. Από αυτό το ποσό, ποσό 33124 ευρώ καλύπτει το συμπληρωματικό διοικητικό κόστος για τη διαχείριση του προγράμματος από την Επιτροπή, το οποίο απορρέει από τη συμμετοχή της Σλοβενίας.4. Ο δημοσιονομικός κανονισμός που εφαρμόζεται στο γενικό προϋπολογισμό των Ευρωπαϊκών Κοινοτήτων εφαρμόζεται ιδίως για τη διαχείριση της συνεισφοράς της Σλοβενίας.Μετά την έναρξη της παρούσας απόφασης και στην αρχή κάθε επόμενου έτους, η Επιτροπή αποστέλλει στη Σλοβενία πρόσκληση για την καταβολή καφαλαίων που αντιστοιχούν στη συνεισφορά της στο κόστος που προκύπτει βάσει της παρούσας απόφασης.Αυτή η συνεισφορά εκφράζεται σε ευρώ και καταβάλλεται σε τραπεζικό λογαριασμό της Επιτροπής σε ευρώ.Η Σλοβενία καταβάλλει τη συνεισφορά της για το ετήσιο κόστος στο πλαίσιο της παρούσας απόφασης σύμφωνα με την πρόσκληση για την καταβολή κεφαλαίων για το αργότερο τρεις μήνες μετά την αποστολή αυτής της πρόσκλησης. Οποιοδήποτε καθυστέρηση της συνεισφοράς συνεπάγεται την πληρωμή τόκων από τη Σλοβενία για το οφειλόμενο ποσό από την ημερομηνία λήξης της προθεσμίας. Το επιτόκιο αντιστοιχεί στο ποσοστό που εφαρμόζεται από την Ευρωπαϊκή Κεντρική Τράπεζα, κατά την διάρκεια του μήνα λήξης της προθεσμίας, για τις πράξεις του σε ευρώ, προσαυξημένο κατά 1,5 ποσοστιαία μονάδα.5. Η Σλοβενία καταβάλλει το συμπληρωματικό διοικητικό κόστος που αναφέρεται στο σημείο 3 από τον εθνικό της προϋπολογισμό.6. Η Σλοβενία καταβάλλει 236600 ευρώ του υπόλοιπου κόστους της συμμετοχής της στο πρόγραμμα από τον εθνικό της προϋπολογισμό.7. Με την επιφύλαξη των τακτικών διαδικασιών προγραμματισμού του Phare, τα υπόλοιπα 236600 ευρώ καταβάλλονται από την ετήσια χορήγηση Phare της Σλοβενίας.